Glamorganas

Glamòrganas (, ) – tradicinė Velso grafystė, egzistavusi kaip administracinis teritorinis vienetas Anglijos sudėtyje nuo 1535 iki 1888 m.

Glamorganas ribojosi su Velso grafystėmis Karmartenšyru vakaruose, Breknokšyru šiaurėje ir Monmutšyru rytuose, pietuose buvo skalaujamas Bristolio įlankos.

Tradiciškai grafystei priskiriama teritorija buvo suformuota ankstyvaisiais viduramžiais, ji įėjo į Morganugo karalystės ribas, šią karalystę 1091 m. užkariavo anglų-normanų feodalai ir jos teritorijoje susidarė valų markos viešpatystė Glamorganas.Lloyd, John Edward (1911), A History of Wales from the Earliest Times to the Edwardian Conquest, II (2nd ed.), London: Longmans, Green, and Co (published 1912), Ch. XII, P.402 Kai Velsą užkariavo Eduardas I, 1284 m. Glamorgano teritorijoje buvo keletas viešpatysčių ir dvarų, kurie pagal Rudlano statutą už nuopelnus markos valdovams išlaikė nepriklausomybę. Valdant Henrikui VII didžioji valdų dalis Glamorgane jau priklausė karaliaus domenui.Davies, John. A History of Wales, Penguin, 1994, ISBN 0-14-014581-8 (Revised edition 2007, ISBN 0-14-028475-3), table on p.109 Pati Glamorgano grafystė buvo sudaryta 1533 m. Velso įstatymų aktu.Laws in Wales Act 1535  § XIV

1888 m. aktu dėl vietinės valdžios grafystė buvo pertvarkyta į administracinę Glamorgano grafystę, drauge kaip savarankiški valdymo vienetai iš jos sudėties buvo atskirti Kardifas ir Svonsis, gavę miestų-grafysčių statusą.Local Government Act 1888 1888 (51 & 52 Vict.) Ch. 41.: Third schedule Po to Velso teritorinis suskirstymas buvo pakeistas 1972 m. Vietinės valdžios aktu, kuris sukūrė dviejų lygių administracinę sistemą, pagal kurią Glamorgano žemės ėmė priklausyti trijų pirmojo lygio teritorinių vienetų sudėčiai – Vakarų, Vidurio ir Pietų Glamorganui.Local Government Act 1972 

Nuo 1994 m. iki šiol tradicinės Glamorgano grafystės žemės padalytos į tokias teritorijas: Kardifo ir Svonsio miestų, Merter Tidvilio, Kairfilio, Rondos-Kinono-Tafo, Glamorgano slėnio, Bridžendo ir Nit Port Talboto miestų-grafysčių.Local Government (Wales) Act 1994, Schedule 1[Section 1(2). The New Principal Areas 

 Išnašos 

Kategorija:Velso sritys